section_heading: Radnja
paragraph_text: Iste večeri Fred i Renee odlaze na zabavu čiji je domaćin Andy (Michael Massee), menadžer sastava i prijatelj od Renee. Na toj zabavi Fred upoznaje lika imena Mystery Man (Robert Blake) koji liči na lice koje je Fred vidio u krevetu s Renee nekoliko noći prije i koji Fredu govori da se upravo u trenutku dok njih dvojica razgovaraju on nalazi u njegovoj kući. Fred nazove vlastitu kuću gdje se javlja glas Mystery Mana. Fred ubrzo upita Andyja tko je Mystery Man, a ovaj mu odgovara da je to jedan od prijatelja Dicka Laurenta, milijunaša. Sljedećeg jutra stiže još jedna vrpca koju Fred ovaj put gleda sam. Na vlastito zaprepaštenje vrpca sadržava snimku njega kako ubija Renee. Nakon toga Fred biva uhićen za njezino ubojstvo. Optužen na smrtnu kaznu za taj zločin, Fred se sada nalazi u zatvoru. Nedugo nakon dolaska Freda započnu mučiti snažne glavobolje koje se izmjenjuju s vizijama Mystery Mana, goreće kolibe u pustinji i čudnog čovjeka koji se vozi mračnom autocestom.